Universiteti Teknik Vilnius Gediminas

Universiteti Teknik Vilniaus Gedimino (Vilnius Gediminas Technical University), i njohur edhe si VGTU, është universitet publik në Vilnius, Lituani. I themeluar më 1 shtator 1956, universiteti ishte fillimisht një divizion mbrëmësor me bazë në Vilnius i Institutit Politeknik Kaunas. Aktualisht ka 10 fakultete, 14 institute hulumtuese, 33 laboratore kërkimore dhe 2 qendra hulumtuese dhe trajnuese. Sipas QS World University Rankings, VGTU është në top 4 universitetet botërore."About University".  QS i ka dhënë VGTU-së pesë yje në mësimdhënie, pajisje dhe inovacion. Duke matur pjesëmarrjen e studentëve në programin ERASMUS, VGTU është një nga universitetet më të famshme në Lituani për studentët e huaj.

 Historia 
VGTU u themelua më 1 shtator 1956, kur u themelua Divizioni Mbrëmësor Vilnius i Institutit Politeknik të Kaunasit (tani Universiteti Teknologjik i Kaunasit), me Jeronimas Kudaba si dekan. Në vitin 1960, divizioni u riorganizua në Fakultetin Mbrëmësor Vilnius të IPK-së. Aleksandras Čyras u emërua dekan i fakultetit, me 500 studentë. Në vitin 1962, u diplomua gjenerata e parë. Në vitin 1964, u shtua Fakulteti i Ekonomisë Ndërtimore, duke u pasuar në vitin 1968 nga Fakulteti i Planifikimit Urban.

Në vitin 1969, divizioni u nda nga Instituti Politeknik Kaunas dhe u bë Instituti i Inxhinierisë së Ndërtimit Vilnius (Vilniaus inžinerinis statybos institutas), ose VISI, dhe Čyras u emërua rektori i parë i tij. Në vitin 1971, u shtua Fakulteti i Arkitekturës, dhe në vitin 1987 u themelua edhe Fakulteti i Ekonomisë Komunale.

Pas rithemelimit të shtetit të Lituanisë në vitin 1990, Këshilli Suprem i Lituanisë vendosi ta ndryshonte nga VISI në Universiteti Teknik i Vilniusit (VTU), me Edmundas Kazimieras Zavadskas si rektor të tij. Pasi statuja e VTU-së u adaptua në vitin 1991, Këshilli Suprem e aprovoi atë më 2 korrik 1992. VTU lëvizi drejt strukturë universitare të vendeve perëndimore të Evropës duke pasur si degë fakultetin e arkitekturës, ndërtimtarisë, inxhinierisë së komunikacionit, makinerisë, dhe elektronikës.

Vitin pasues, në vitin 1993 VTU themeloi Institutin e Aviacionit dhe dy fakultete të tjera, një në menaxhmentit të biznesit dhe një në shkenca fundamentale, bashkë me Fakultetin e Inxhinierisë së Transportit vitin pasues.

Më 22 gusht 1996, qeveria lituaneze e shpërbleu emrin e Gediminasit, një Dukë i Madh i Lituanisë në shekullin e 14-të, në VTU, dhe universiteti u bë i njohur si Universiteti Teknik Vilnius Gediminas.

Romualdas Ginevičius u zgjodh rektor nga Senati i VGTU në vitin 2002. Me Ligjin e Edukimit të Lartë dhe Hulumtimit të vitit 2009, Parlamenti i Republikës së Lituanisë urdhëroi gjithë universitetet shtetërore të riorganizoheshin në organizata jofitimprurëse (Viešosios įstaigos) duke filluar që nga viti 2011. VGTU iu nënshtrua këtij ligji në vitin 2011.

 Kampusi 
djathtas|parapamje|Ndërtesa administrative kryesore e VGTU në lagjen Saulėtekis të Vilniusit.
Kampusi i VGTU-së është kudo nëpër Vilnius, me ndërtesën kryesore në lagjen Saulėtekis, jo larg nga shumë fakultete të universitetit ashtu si edhe Universiteti Mykolas Romeris dhe Universiteti Evropian i Shkencave Humane. Planet e së ardhmes të universitetit përfshijnë zgjerimin e kampusit të Saulėtekisit.

 Saulėtekis 
Kampusi i Saulėtekisit është kampusi kryesor i universitetit. Ai mban zyrat administrative të universitetit si dhe Fakultetet e Inxhinierisë Mjdeisore, Shkencave Fundamentale, Ndërtimtarisë dhe Menaxhmentit. Biblioteka e VGTU-së, e cila ka mbi 100,000 tituj, ndodhet afër Saulėtekio al. 14. Dy konviktet kryesore janë po ashtu në Saulėtekio al., në numrat 39 A dhe 25. Kampusi i Saulėtekisit është i çasshëm edhe nga qendra e Vilniusit me anë të busëve-karro në 2, 10 dhe 14. Po ashtu me busë-ekspres 4G dhe 5G.

 Qyteti i Vjetër i Vilniusit 
djathtas|parapamje|Prona Tyszkiewicz në Qytetin  e Vjetër të Vilniusit ku tani ndodhen Fakulteti i Arkitekturës dhe Industritë Kreative.
Fakulteti i Arkitekturës dhe Industritë Kreative janë të vendosura në Pylimo g. 26/1 në Qytetin e Vjetër të Vilniusit, në njëkompleks që përfshin një pronë historike e cila i takonte Shtëpisë së Tyszkiewicz-ve. Ndërtesa është po ashtu vend i librarisë së VGTU-së. Kampusi është mu në qendër të qytetit.

 Drejtimet 

 Instituti i Aviacionit Antanas Gustaitis 
Instituti i Aviacionit Antanas Gustaitis, i emëruar sipas pionerit të aviacionit lituanez Antanas Gustaitis, u themelua në vitin 1993 dhe është një Organizatë e Aprovuar Trajnuese. Aty trajnohen pilotë, kontrollerë të trafikut ajror, inxhinierë të aviacionit dhe të tjerë. Departamenti i Teknologjive të Aviacionit, Mekanika e Aviacionit dhe Aviacioni siguron trajnime teorike për studentë, përderisa Njësia e Trajnimeve për Fluturime, Njësia e Kontrollimit të Trafikut Ajror dhe Pika Grumbulluese e Trajnimeve Praktike të Inxhinierisë së Aviacionit sigurojnë trajnime praktike. Programi i integruar (5-vjeçar) në pilotimin e avionit është i ofruar në gjuhën angleze.

 Fakulteti i Inxhinierisë së Mjedisit 
Fakulteti i Inxhinierisë së Mjedisit u themelua në vitin 1968. Aktualisht, përbëhet nga 7 departamente, 2 institute hulumtuese dhe 3 laboratore. Ofrohen 9 programe bachelor dhe 14 programe master. 

 Fakulteti i Arkitekturës 
Fakulteti i Arkitekturës është shkolla më e madhe e arkitekturës në Lituani dhe ka 500 studentë në programet bachelor, master dhe doktoraturë.

 Fakulteti i Biznesit dhe Menaxhmentit 
I themeluar në vitin 1993, deri tani ka 6 departamente.

 Fakulteti i Ndërtimtarisë 
djathtas|parapamje|Qendra hulumtuese e Fakultetit të Ndërtimtarisë
Fakulteti i Ndërtimtarisë u themelua në vitin 1920. Kjo paraqet degën më të madhe të universitetit dhe është qendra e tij. Ka 10 departamente dhe 9 nëndivizione të tjera kërkimore dhe institute kërkimore. 

 Fakulteti i Industrive Kreative 
Fakulteti i Industrive Kreative është dega më e re e universitetit. Përfshin ligjërata gjenerale në shkenca shoqërore dhe humane.

 Fakulteti i Elektronikës 
Fakulteti i Elektronikës ka 5 departamente: automatikë, inxhinieri elektrike, sisteme elektronike, inxhnieri kompjuterike dhe inxhinieri të telekomunikacionit. 

 Fakulteti i Shkencave Fundamentale 
Fakulteti i Shkencave Fundamentale u themelua në vitin 1993 për të dhënë edukim gjeneral në shkenca fundamentale për studentët e programeve të ndryshme. Fakulteti është zgjeruar në 10 departamente. 

 Fakulteti i Makinerisë 
djathtas|parapamje|Fakulteti i Makinerisë
Ka 5 departamente: inxhinieri mekanike, biomekanikë, shkencë të materialeve, mekatronikë dhe robotikë, dhe makinë printuese; dhe 3 nënkategori kërkimore.

 Fakulteti i Inxhinierisë së Transportit 
Fakulteti i Inxhinierisë së Transportit u themelua në vitin 1994. Përbëhet nga 4 departamente dhe 3 nën-njësi kërkimore. Ky publikon gazetën shkollore Transport.

 Trupa Kërkimore të Tjera 
VGTU ka dy qendra kërkimore.

Po ashtu ka 14 institute kërkimore. Instituti ndërdisiplinor i Izolimit Termik zbulon mjetet për materiale që do të krijojnë ndërtesa për izolim nga nxehtësia dhe zëria. Në nivel të fakultetit, Instituti Kërkimor i Teknologjive Smart të Ndërtimit, Instituti Kërkimor i Strukturave Ndërtuese dhe ai i Produkteve dhe Materialeve Ndërtimore i takojnë Fakultetit të Ndërtimtarisë. Universiteti po ashtu posedon institut kërkimor për gjeodezi, transport, shkenca të aplikuara, shkencave fundamentale, të arkitekturës, si dhe për telekomunikacion dhe fusha magnetike të mëdha.

Në nivel universiteti, VGTU ka 12 laboratore kërkimore. Katër prej tyre lidhen me Institutin Shkencor të Izolimit Termik, dhe 8 i takojnë Qendrës Hulumtuese të Ndërtimtarisë. Nëpër tërë universitet janë edhe 21 laboratore kërkimore në nivele edhe të fakultetit edhe të departamentit.

 Administrata 
djathtas|parapamje|Rektori i katërt i VGTU-së, Alfonsas Daniūnas
Që nga viti 2011, rektor i universitetit është Alfonsas Daniūnas. Ai tejkaloi rektorin e tretë, Romualdas Ginevičius, i cili ishte rektor që nga viti 2002. Rektori i parë ishte Aleksandras Čyras, i cili qendroi në këtë pozitë nga viti 1969 në 1990. Pas tij, vendin e zuri Edmundas Zavadskas.

 Publikime shkencore 
Shtypi i Universitetit (VGTU Press) publikon rreth 100 punime çdo vit. Në vitin 2010, ky shtyp ishte i pari në Lituani që lansoi webfaqen e-libra për publikimet e tyre.

VGTU Press po ashtu publikon rreth 19 revista. Prej tyre, 8 janë indeksuar në databazën e Web of Science, ndërsa të gjitha janë të indeksuara në ProQuest dhe EBSCO. Taylor and Francis publikojnë 10 nga revistat akademike.

Gjashtë nga revistat e VGTU Press janë të publikuara në akses të hapur me një licensë Creative Commons CC BY-NC 4.0: Business: Theory and Practice, Coactivity: Philosophy, Communication, Coactivity: Philology, Educology, Science — Future of Lithuania, Business, Management and Education, and Aviation technologies.

 Ish-nxënësit 
Shumë nga politikanët aktual janë të diplomuar të këtij universiteti. Algirdas Butkevičius, kryeministri i 12-të i Lituanisë, ka mbaruar programin për inxhinieri ekonomike këtu. Rolandas Paksas, ish president i Lituanisë dhe dy herë kryeministër, po ashtu ka diplomuar në VGTU. Ish kryetari i parlamentit Viktoras Muntianasi, anëtari i Parlamentit Evropian Valdemar Tomaševski, dhe ish kryeministri dhe nënshkruesi i Aktit për Rithemelem të Shtetit të Lituanisë Gediminas Vagnorius janë studentë të VGTU-së.

Në arte kreative, kompozitori dhe pioneri i rokut Kęstutis Antanėlis dhe muzikanti Andrius Mamontovas kanë ndjekur këtë universitet. 

 Shënime 

 Lidhjet e jashtme 
 Vilnius Gediminas Technical University Homepage
 Study programs at VGTU 
Coordinates: 54°43′20″N 25°20′09″E﻿ / ﻿54.7223235°N 25.335736°E﻿ / 54.7223235; 25.335736

Kategoria:Universitete
Kategoria:Lituani